# data[].attributes.body
觀點：李林甫
證據：
闡述：

# data[].attributes.attachment_link.readable_text
[ 唐][公元683年－752年，中国古代十大奸相,中国古代十大罪人,中国古代十大奸臣,唐朝宰相]

李林甫（683-752），唐宗室，小字哥奴。善音律，会机变，善钻营。开元中，迁御史中丞、吏部侍郎，深结 唐玄宗宠妃武惠妃及宦官等，僭伺帝意，故奏对皆称旨。开元二十二年（734）五月，拜相，为礼部尚书、同中书门下三品。开元二十四年（736）底代 张九龄为中书令，大权独握。 李林甫居相位十九年，-自恣，杜绝言路，助成安史之乱。 天宝十一年（752年）十月抱病而终。李林甫死后遭 杨国忠诬陷，时尚未下葬，被削去官爵，子孙流岭南，家产没官，改以小棺材如庶人礼葬之。
李林甫（683-752），小字哥奴， 唐玄宗李隆基时的著名奸相。善音律，无才学，会机变，善钻营。出身于 李唐宗室，是 李渊叔伯兄弟 李叔良的曾孙。祖父 李孝斌，官为原州长史：父亲李思诲，官为扬府参军。初为千牛直长(宫廷侍卫)。开元初，迁太子中允。不久通过他舅姑夫的叔叔侍中乾曜的关系，升至国子司业。开元十四年（公元726年）迁为御史中丞，隶管刑部、吏部侍郎。至此，他已跻身 李唐高层统治者行列。其时武惠妃专宠，李林甫极尽逢迎谄媚之能事。惠妃之子寿王，极得玄宗钟爱，李林甫托宦官禀告惠妃，"愿护寿王（ 李瑁）为万岁计"，即是说，他将拥护寿王登上皇帝宝座。惠妃闻禀感激涕零，在玄宗面前经常称颂李林甫之"德政"。因谄附玄宗宠妃武惠妃，擢为黄门侍郎。开元二十二年（公元734年）五月，拜相，为礼部尚书，同中书门下三品。
天宝十一年（公元752年）十月抱病而终。
人物生平
开元二十二年(734)拜礼部尚书、同中书门下三品。他收买嫔妃宦官，探得玄宗动静，迎台意旨，因而获得信任，掌握大权。他为人忌刻阴险，对于才名高和受到玄宗重视的-，必设法排斥，表面上甜言蜜语相结，背后却阴谋暗害，时人称他"口有蜜，腹有剑"。同时为相的 张九龄、 裴耀卿、 李适之等皆被他排挤罢相。为了专权固位，他竭力阻塞言路，补阙杜-言事，被他贬为下邦令。他对朝臣说："君等独不见立仗马(作为仪仗的马)乎，终日无声而饫三品刍豆，一鸣则黜之矣。"朝臣受其威胁，从此谏诤路绝。他极力支持玄宗废太子瑛，劝立武惠妃子寿王瑁，玄宗却立了忠 王(后改名亨，即肃宗)。他怕太子即位后于己不利，屡兴大狱，以动摇太子。他促使 杨国忠推究，诛杀太子亲戚和不附已的臣僚，株连数百家。他久踞相位，自张九龄罢相后，独揽朝政，同列宰相 牛仙客、 陈希烈都怕他而不敢问事。天宝八载(749)，咸宁太守赵奉璋拟揭发林甫罪状二十余条，被他指使御史台以妖言逮捕杖杀。天宝十一载（752年），李林甫死，享年70岁。此前，他已和杨国忠有隙，死后，国忠唆使 安禄山诬告林甫与蕃将 阿布思谋反，玄宗追削林甫官爵，籍没其家产，子婿流配。林甫在相位十九年，玄宗晚年政治腐败，他有很大的责任。
李林甫柔佞，附和帝王，又结交宦官嫔妃，窥伺上意，顺风承旨，善为帝 王导地，给皇帝的行为找借口，因此得到玄宗的宠爱。林甫为奸，在于固宠专权而无纳贿及干犯皇权之事，在处理政事上谨守格式，因循法典，又成功的处理了关中粮食的老大难问题，加之玄宗晚年倦政，因此玄宗曾经有过"悉以政事委林甫"的言论（通鉴卷215，天宝三载）。
历史评价
李林甫虽然是 唐明皇身边的大奸臣，对于他的罪过已经听的很多了。但是， 唐明皇既然能认清 李白这个诗人没有政治才华，也一定能看出李林甫身上可取之处。他不至于一无是处，对于盛唐气象，李林甫确实不错，只有他才能控制各地的番将，这些番将包括 安禄山。李林甫时搞得社会矛盾极其激励，一触即发，李林甫死后，安禄山趁唐朝内部空虚腐败，发动兵变。当然，唐朝皇帝自己也有责任，没有识人和用人之能是封建社会任何皇帝的致命伤，不应该只是指责李林甫杨国忠或者安禄山。
史称：自处台衡，动循格令，谨守格式，百官迁除，各有常度。可见他办事谨慎，纲纪严明，讲究效率。如果没有这一点，恐怕李林甫很难独揽朝政达十六年之久。虽然李林甫依法办事的目的在于个人专权，但是完善立法，对于稳定封建统治秩序也起了一定的作用。为什么天宝时期维持十多年的安定局面，原由在于此。
旧唐书《李林甫传》
李林甫，高祖从父弟长平王叔良之曾孙。叔良生孝斌，官至原州长史。孝斌生思诲，官至扬府参军，思诲即林甫之父也。林甫善音律，初为千牛直长，其舅楚国公 姜皎深爱之。开元初，迁太子中允。时 源乾曜为侍中，乾曜侄 孙光乘， 姜皎妹婿，乾曜与之亲。乾曜之男洁白其父曰："李林甫求为司门郎中。"乾曜曰："郎官须有素行才望高者，哥奴岂是郎官耶？"数日，除谕德。哥奴，林甫小字。累迁国子司业。
十四年， 宇文融为御史中丞，引之同列，因拜御史中丞，历刑、吏二侍郎。时武惠妃爱倾后宫，二子寿王、盛王以母爱特见宠异，太子瑛益疏薄。林甫多与中贵人善，乃因中官白惠妃云："愿保护寿王。"惠妃德之。初，侍中 裴光庭妻 武三思女，诡谲有材略，与林甫私。中官 高力士本出三思家，及光庭卒，武氏衔哀祈于力士，请林甫代其夫位，力士未敢言，玄宗使中书令 萧嵩择相，嵩久之以右丞 韩休对，玄宗然之，乃令草诏。力士遽漏于武氏，乃令林甫白休。休既入相，甚德林甫，与嵩不和，乃荐林甫堪为宰相，惠妃阴助之，因拜黄门侍郎，玄宗眷遇益深。
二十三年，以黄门侍 郎平章事 裴耀卿为侍中，中书侍 郎平章事张九龄为中书令，林甫为礼部尚书、同中书门下三品，并加银青光禄大夫。林甫面柔而有狡计，能伺侯人主意，故骤历清列，为时委任。而中官妃家，皆厚结托，伺上动静，皆预知之，故出言进奏，动必称旨。而猜忌阴中人，不见于词色，朝廷受主恩顾，不由其门，则构成其罪；与之善者，虽厮养下士，尽至荣宠。寻历户、兵二尚书，知政事如故。
寻又以太子瑛、鄂王瑶、光 王琚皆以母失爱而有怨言，驸马都尉杨洄白惠妃。玄宗怒，谋于宰臣，将罪之。九龄曰："陛下三个成人儿不可得。太子国本，长在宫中，受陛下 义方，人未见过，陛下奈何以喜怒间忍欲废之？臣不敢奉诏。"玄宗不悦。林甫惘然而退，初无言，既而谓中贵人曰："家事何须谋及于人。"时朔方节度使 牛仙客在镇，有政能，玄宗加实封，九龄又奏曰："边将驯兵秣马，储蓄军实，常务耳，陛下赏之可也；欲赐实赋，恐未得宜。惟圣虑思之。"帝默然。林甫以其言告仙客，仙客翌日见上，泣让官爵。玄宗欲行实封之命，兼为尚书，九龄执奏如初。帝变色曰："事总由卿？"九龄顿首曰："陛下使臣待罪宰相，事有未允，臣合尽言。违忤圣情，合当万死。"玄宗曰："卿以仙客无门籍耶？卿有何门阀？"九龄对曰："臣荒徼微贱，仙客中华之士。然陛下擢臣践台阁，掌纶诰；仙客本河湟一使典，目不识文字，若大任之，臣恐非宜。"林甫退而言曰："但有材识，何必辞学；天子用人，何有不可？"玄宗滋不悦。
九龄与中书侍郎 严挺之善。挺之初娶妻出之，妻乃嫁蔚州刺史 王元琰。时元琰坐赃，诏三司使推之，挺之救免其罪。玄宗察之，谓九龄曰：" 王元琰不无赃罪， 严挺之嘱托所由辈有颜面。"九龄曰："此挺之前妻，今已婚崔氏，不合有情。"玄宗曰："卿不知，虽离之。亦却有私。"玄宗籍前事，以九龄有党，与裴耀卿俱罢知政事，拜左、右丞相，出挺之为州刺史，元琰流于岭外。即日林甫代九龄为中书、集贤殿大学士、修国史；拜牛仙客工部尚书、同中书门下平章事，知门下省事。监察御史周子谅言仙客非宰相器，玄宗怒而杀之。林甫言子谅本九龄引用，乃贬九龄为 荆州长史。
玄宗终用林甫之言，废太子瑛、鄂王瑶、光 王琚为庶人，太子妃兄驸马都尉 薛锈长流州，死于故驿，人谓之"三庶"，闻者冤之。其月，佞媚者言有乌鹊巢于 大理狱户，天下几致刑措。玄宗推功元辅，封林甫晋国公，仙客豳国公。其冬，惠妃病，三庶人为崇而薨。储宫虚位，玄宗未定所立。林甫曰："寿王年已成长，储位攸宜。"玄宗曰："忠 王仁孝，年又居长，当守器东宫。"乃立为皇太子。自是林甫惧，巧求阴事以倾太子。
林甫既秉枢衡，兼领陇右、河西节度，又加吏部尚书。天宝改易官名，为右相，停知节度事，加光禄大夫，迁尚书左仆射。六载，加开府仪同三司，赐实封三百户，而恩渥弥深。凡御府膳羞，远方珍味，中人宣赐，道路相望。与宰相 李适之虽同宗属，而适之轻率，尝与林甫同论时政，多失大体，由是主恩益疏，以至罢免。黄门侍郎 陈希烈性便佞，尝曲事林甫，适之既罢，乃引希烈同知政事。林甫久典枢衡，天下威权，并归于己，台司机务，希烈不敢参议，但唯诺而已。每有奏请，必先赂遗左右，伺察上旨，以固恩宠。上在位多载，倦于万机，恒以大臣接对拘检，难徇私欲，自得林甫，一以委成。故杜绝逆耳之言，恣行宴乐，衤任席无别，不以为耻，由林甫之赞成也。
林甫京城邸第，田园水，利尽上腴。城东有薛王别墅，林亭幽邃，甲于都邑，特以赐之，及女乐二部，天下珍玩，前后赐与，不可胜纪。宰相用事之盛，开元已来，未有其比。然每事过慎，条理众务，增修纲纪，中外迁除，皆有恒度。而耽宠固权，己自封植，朝望稍著，必阴计中伤之。初， 韦坚登朝，以坚皇太子妃兄，引居要职，示结恩信，实图倾之，乃潜令御史中丞 杨慎矜阴伺坚隙。会正月望夜，皇太子出游，与坚相见，慎矜知之，奏上。上大怒，以为不轨，黜坚，免太子妃韦氏。林甫因是奏李适之与坚昵狎，及裴宽、 韩朝宗并曲附适之，上以为然，赐坚自尽，裴、韩皆坐之斥逐。后 杨慎矜权位渐盛，林甫又忌之，乃引 王为御史中丞，托以心腹。希林甫意，遂诬罔密奏慎矜左道不法，遂族其家。杨国忠以椒房之亲，出入中禁，奏请多允，乃擢在台省，令按刑狱。会皇太子良娣杜氏父有邻与子婿柳不叶，飞书告有邻不法，引 李邕为证，诏 王与国忠按问。与国忠附会林甫奏之，于是赐有邻自尽，出良娣为庶人， 李邕、裴敦复枝党数人并坐极法。林甫之苞藏安忍，皆此类也。
林甫自以始谋不佐皇太子，虑为后患，故屡起大狱以危之，赖太子重慎无过，流言不入。林甫尝令济阳别驾魏林告陇右、河西节度使 王忠嗣，林往任 朔州刺史，忠嗣时为山东节度，自云与忠王同养宫中，情意相得，欲拥兵以佐太子。玄宗闻之曰："我儿在内，何路与外人交通？此妄也。"然忠嗣亦左授汉阳太守。八载，咸宁太府赵奉章告林甫罪状二十馀条。告未上，林甫知之，讽御史台逮捕，以为妖言，重杖决杀。
十载，林甫兼领安西大都护、朔方节度，俄兼单于副大都护。十一载，以朔方副使李献忠叛，让节度，举安思顺自代。国家武德、贞观已来，蕃将如阿史那杜尔、契 何力，忠孝有才略，亦不专委大将之任，多以重臣领使以制之。开元中， 张嘉贞、 王、 张说、 萧嵩、 杜暹皆以节度使入知政事，林甫固位，志欲杜出将入相之源，尝奏曰："文士为将，怯当矢石，不如用寒族、蕃人，蕃人善战有勇，寒族即无党援。"帝以为然，乃用思顺代林甫领使。自是 高仙芝、 哥舒翰皆专任大将，林甫利其不识文字，无入相由，然而禄山竟为乱阶，由专得大将之任故也。
林甫恃其早达，舆马被服，颇极鲜华。自无学术，仅能秉笔，有才名于时者尤忌之。而郭慎微、 苑咸文士之茸者，代为题尺。林甫典选部时，选人严迥判语有用"杜"二字者，林甫不识""字，谓吏部侍郎 韦陟曰："此云'杖杜'，何也？"陟俯首不敢言。太常少卿姜度，林甫舅子，度妻诞子，林甫手书庆之曰："闻有弄之庆。"客视之掩口。
初，杨国忠登朝，林甫以微才不之忌；及位至中司，权倾朝列，林甫始恶之。时国忠兼领剑南节度，会南蛮寇边，林甫请国忠赴镇。帝虽依奏，然待国忠方渥，有诗送行，句末言入相之意。又曰："卿止到蜀郡处置军事，屈指待卿。"林甫心尤不悦。林甫时已寝疾。其年十月，扶疾从幸华清宫，数日增剧，巫言一见圣从差减，帝欲视之，左右谏止。乃敕林甫出于庭中，上登降圣阁遥视，举红巾招慰之，林甫不能兴，使人代拜于席。翌日，国忠自蜀还，谒林甫，拜于床下，林甫垂涕托以后事。寻卒，赠太尉、 扬州大都督，给班剑、西园秘器。诸子以吉仪护柩还京师，发丧于平康坊之第。
林甫晚年溺于声0，姬侍盈房。自以结怨于人，常忧刺客窃发，重扃复壁，络板石，一夕屡徙，虽家人不之知。有子二十五人、女二十五人：岫为将作监，为司储郎中，屿为太常少卿；子婿张博济为鸿胪少卿， 郑平为户部员外郎，杜位为右补阙，齐宣为谏议大夫，元为京兆府户曹。
初，林甫尝梦一白晰多须长丈夫逼己，接之不能去。既寤，言曰："此形状类裴宽，宽谋代我故也。"时宽为户部尚书、兼御史大夫，故因李适之党斥逐之。是时杨国忠始为金吾胄 曹参军，至是不十年，林甫卒，国忠竟代其任，其形状亦类宽焉。国忠素憾林甫，既得志，诬奏林甫与蕃将 阿布思同构逆谋，诱林甫亲族间素不悦者为之证。诏夺林甫官爵，废为庶人，岫、诸子并谪于岭表。林甫性沉密，城府深阻，未尝以爱憎见于容色。自处台衡，动循格令，衣寇士子，非常调无仕进之门。所以秉钧二十年，朝野侧目，惮其威权。及国忠诬构，天下以为冤。
新唐书《李林甫传》
李林甫，长平肃王叔良曾孙。初为千牛直长，舅姜爱之。开元初，迁太子中允。源干曜执政，与为姻家，而干曜子为林甫求司门郎中，干曜素薄之，曰："郎官应得才望，哥奴岂郎中材邪？"哥奴，林甫小字也。即授以谕德，累擢国子司业。 宇文融为御史中丞，引与同列，稍历刑、吏部侍郎。初，吏部置长名榜，定留放。宁王私谒十人，林甫曰："愿绌一人以示公。"遂榜其一，曰："坐王所嘱，放冬集。"
时武惠妃宠倾后宫，子寿王、盛王尤爱。林甫因中人白妃，愿护寿王为万岁计，妃德之。侍中 裴光庭夫人， 武三思女，尝私林甫，而 高力士本出三思家。及光庭卒，武请力士以林甫代为相。力士未敢发，而帝因萧嵩言，自用 韩休。方具诏，武语林甫，使为休请。休既相，重德林甫，而与嵩有隙，乃荐林甫有宰相才，妃阴助之，即拜黄门侍郎。寻为礼部尚书、同中书门下三品，再进兵部尚书。
皇太子、鄂王、光王被谮，帝欲废之。张九龄切谏，帝不悦。林甫惘然，私语中人曰："天子家事，外人何与邪？"二十四年，帝在东都，欲还 长安。裴耀卿等建言："农人场圃未毕，须冬可还。"林甫阳蹇，独在后。帝问故，对曰："臣非疾也，愿奏事。二都本帝王东西宫，车驾往幸，何所待时？假令妨农，独赦所过租赋可也。"帝大悦，即驾而西。始九龄繇文学进，守正持重，而林甫特以便佞，故得大任，每嫉九龄，阴害之。帝欲进朔方节度使牛仙客实封，九龄谓林甫："封赏待名臣大功，边将一上最，可遽议？要与公固争。"林甫然许。及进见，九龄极论，而林甫抑嘿，退又漏其言。仙客明日见帝，泣且辞。帝滋欲赏仙客，九龄持不可。林甫为人言："天子用人，何不可者？"帝闻，善林甫不专也。由是益疏薄九龄，俄与耀卿俱罢政事，专任林甫，相仙客矣。初，三宰相就位，二人磬折趋，而林甫在中，轩骜无少让，喜津津出眉宇间。观者窃言："一雕挟两兔。"少选，诏书出，耀卿、九龄以左右丞相罢，林甫嘻笑曰："尚左右丞相邪？"目恚而送乃止，公卿为战栗。于是林甫进兼中书令。帝卒用其言，杀三子，天下冤之。 大理卿徐峤妄言："大理狱杀气盛，鸟雀不敢栖。今刑部断死，岁才五十八，而乌鹊巢狱户，几至刑措。"群臣贺帝，而帝推功大臣，封林甫晋国公，仙客豳国公。
及帝将立太子，林甫探帝意，数称道寿王，语秘不传，而帝意自属忠王，寿王不得立。太子既定，林甫恨谋不行，且畏祸，乃阳善 韦坚。坚，太子妃兄也。使任要职，将覆其家，以摇东宫。乃构坚狱，而太子绝妃自明，林甫计黜。 杜良娣之父有邻与婿柳绩不相中，绩浮险，欲助林甫，乃上有邻变事，捕送诏狱赐死。逮引裴敦复、李邕等，皆林甫素忌恶者，株连杀之。太子亦出良娣为庶人。未几，济阳别驾魏林，使诬河西节度使 王忠嗣欲拥兵佐太子。帝不信，然忠嗣犹斥去。林甫数曰："太子宜知谋。"帝曰："吾儿在内，安得与外人相闻？此妄耳！"林甫数危太子，未得志，一日从容曰："古者立储君必先贤德，非有大勋力于宗稷，则莫若元子。"帝久之曰："庆 王往年猎，为伤面甚。"答曰："破面不愈于破国乎？"帝颇惑，曰："朕徐思之。"然太子自以谨孝闻，内外无槊言，故飞语不得入，帝无所发其猜。
林甫善刺上意，时帝春秋高，听断稍怠，厌绳检，重接对大臣，及得林甫，任之不疑。林甫善养君欲，自是帝深居燕适，沈蛊衽席，主德衰矣。林甫每奏请，必先饷遗左右，审伺微旨，以固恩信，至饔夫御婢皆所款厚，故天子动静必具得之。性阴密，忍诛杀，不见喜怒。面柔令，初若可亲，既崖阱深阻，卒不可得也。公卿不由其门而进，必被罪徙；附离者，虽小人且为引重。同时相若九龄、李适之皆遭逐；至 杨慎矜、 张、卢幼临、柳升等缘坐数百人，并相继诛。以王、 吉温、罗希?#93;为爪牙，数兴大狱，衣冠为累息。适之子尝盛具召宾客，畏林甫，乃终日无一人往者。林甫有堂如偃月，号月堂。每欲排构大臣，即居之，思所以中伤者。若喜而出，即其家碎矣。子岫为将作监，见权势熏灼，惕然惧，常从游后园，见辇重者，跪涕曰："大人居位久，枳棘满前，一旦祸至，欲比若人可得乎？"林甫不乐曰："势已然，可奈何？"
时帝诏天下士有一艺者得诣阙就选，林甫恐士对诏或斥己，即建言："士皆草茅，未知禁忌，徒以狂言乱圣听，请悉委尚书省长官试问。"使御史中丞监总，而无一中程者。林甫因贺上，以为野无留才。俄兼陇右、河西节度使。改右相，罢节度，加累开府仪同三司，实封户三百。
咸宁太守赵奉璋得林甫隐恶二十条，将言之，林甫讽御史捕系奉璋，劾妖言，抵死；著作郎韦子春坐厚善贬。帝尝大陈乐勤政楼，既罢，兵部侍郎卢绚按辔绝道去，帝爱其藉，称美之。明日林甫召绚子曰："尊府素望，上欲任以交、广，若惮行，且当请老。"绚惧，从之。因出为华州刺史，俄授太子员外詹事，绚繇是废。于时有以材誉闻者，林甫护前，皆能得于天子抑远之，故在位恩宠莫比。凡御府所贡远方珍鲜，使者传赐相望。帝食有所甘美，必赐之。尝诏百僚阅岁贡于尚书省，既而举贡物悉赐林甫，辇致其家。从幸华清宫，给御马、武士百人、女乐二部。薛王别墅胜丽甲京师，以赐林甫，它邸第、田园、水皆便好上腴。车马衣服侈靡，尤好声伎。侍姬盈房，男女五十人。故事，宰相皆元功盛德，不务权威，出入骑从简寡，士庶不甚引避。林甫自见结怨者众，忧刺客窃发，其出入，广驺骑，先驱百步，传呼何卫，金吾为清道，公卿辟易趋走。所居重关复壁，络版石，一夕再徙，家人亦莫知也。或帝不朝，群司要官悉走其门，台省为空。左相陈希烈虽坐府，卒无人入谒。
林甫无学术，发言陋鄙，闻者窃笑。善 苑咸、郭慎微，使主书记。然练文法，其用人非谄附者一以格令持之，故小小纲目不甚乱，而人惮其威权。久之，又兼安西大都护、朔方节度使。俄兼单于副大都护，以朔方副使李献忠反，让还节度。
始厚王，为尽力。及败，诏宰相治状，林甫大惧，不敢面，狱具署名，亦无所申救。因以杨国忠代为御史大夫。林甫薄国忠材孱，无所畏，又以贵妃故善之。及是权益盛，贵震天下，始交恶若仇敌。然国忠方兼剑南节度使，而南蛮入寇，林甫因建遣之镇，欲离间之。国忠入辞，帝曰："处置且讫，亟还，指日待卿。"林甫闻之忧懑。是时已属疾，稍侵。会帝幸温汤，诏以马舆从，御医珍膳继至，诏旨存问，中官护起居。病剧，巫者视疾云："见天子当少间。"帝欲视之，左右谏止。乃诏林甫出廷中，帝登降圣阁，举绛巾招之。林甫不能兴，左右代拜。俄而国忠至自蜀，谒林甫床下，垂涕托后事，因不食卒。诸子护还京发丧，赠太尉、 扬州大都督。
林甫居相位凡十九年，固宠市权，蔽欺天子耳目，谏官皆持禄养资，无敢正言者。补阙杜再-言政事，斥为下令。因以语动其馀曰："明主在上，群臣将顺不暇，亦何所论？君等独不见立仗马乎，终日无声，而饫三品刍豆；一鸣，则黜之矣。后虽欲不鸣，得乎？"由是谏争路绝。
贞观以来，任蕃将者如阿史那社尔、契 何力皆以忠力奋，然犹不为上将，皆大臣总制之，故上有馀权以制于下。先天、开元中，大臣若 薛讷、 郭元振、 张嘉贞、 王、 张说、萧嵩、 杜暹、李适之等，自节度使入相天子。林甫疾儒臣以方略积边劳，且大任，欲杜其本，以久己权，即说帝曰："以陛下雄材，国家富强，而夷狄未灭者，繇文吏为将，惮矢石，不身先。不如用蕃将，彼生而雄，养马上，长行阵，天性然也。若陛下感而用之，使必死，夷狄不足图也。"帝然之，因以安思顺代林甫领节度，而擢安禄山、 高仙芝、 哥舒翰等专为大将。林甫利其虏也，无入相之资，故禄山得专三道劲兵，处十四年不徙，天子安林甫策，不疑也，卒称兵荡覆天下，王室遂微。
初，林甫梦人皙而髯，将逼己。寤而物色，得裴宽类所梦，曰："宽欲代我。"因李适之党逐之。其后易国忠代林甫，貌类宽云。国忠素衔林甫，及未葬，阴讽禄山暴其短。禄山使阿布思降将入朝，告林甫与思约为父子，有异谋。事下有司，其婿杨齐宣惧，妄言林甫厌祝上，国忠劾其奸。帝怒，诏林甫淫祀厌胜，结叛虏，图危宗社，悉夺官爵，斫棺剔取含珠金紫，更以小，用庶人礼葬之；诸子司储郎中儒、太常少卿屿及岫等悉徙岭南、黔中，各给奴婢三人，籍其家；诸婿若张博济、 郑平、杜位、元，属子复道、光，皆贬官。
博济亦薄自肆。为户部郎中，部有考堂，天下岁会计处，博济废为员外郎中听事，壮伟华敞，供拟丰侈至千品；别取都水监地为考堂，擅费诸州籍帐钱不赀，有司不敢言。
帝之幸蜀也，给事中裴士淹以辩学得幸。时肃宗在 凤翔，每命宰相，辄启闻。及房管为将，帝曰："此非破贼才也。若姚元崇在，贼不足灭。"至 宋，曰："彼卖直以取名耳。"因历评十余人，皆当。至林甫，曰："是子妒贤疾能，举无比者。"士淹因曰："陛下诚知之，何任之久邪？"帝默不应。
至德中，两京平，大赦，唯禄山支党及林甫、杨国忠、王子孙不原。天宝时，尝镂玉为玄元皇帝及玄宗、肃宗像于太清宫，复琢林甫、陈希烈像列左右序。代宗时，或言："林甫阴险，尝不利先帝，宗庙几危，奈何留像至今？"有诏瘗宫中。广明初， 卢携为太清宫使，发地得其像，辇送京兆毁之云。
[以上内容由"壹米阳光"分享。]

# data[].attributes.attachment_link.description
唐][公元683年－752年，中国古代十大奸相,中国古代十大罪人,中国古代十大奸臣,唐朝宰相] 　　 李林甫（683-752），唐宗室，小字哥奴。善音律，会机变，善钻营。开元中，迁御史中丞、吏部侍郎，深结 唐玄宗宠妃武惠妃及宦官等，僭伺帝意，故奏对皆称旨。开元二十二年（734）五月，拜相，为礼部尚书、同中书门下三品。开元二十四年（736）底代 张九龄为中书令，大权独握。 ...

# data[].attributes.body
觀點：安祿山
證據：
闡述：

# data[].attributes.body
觀點：楊貴妃
證據：
闡述：

# data[].attributes.body
觀點：李隆基
證據：
闡述：

# data[].attributes.attachment_link.title
唐朝「安史之亂」真是安祿山蓄謀已久的？歷史真相恐並非如此...